L 52/30
LT
Europos Sąjungos oficialusis leidinys
2023 2 20
ii) gyvūnai donorai 60 dienų iki spermos, oocitų arba embrionų surinkimo dienos buvo laikomi sėklinimo centre arba kitame atitinkamame ūkyje, aplink kurį ne mažesniu kaip 20 km spinduliu per tris mėnesius iki spermos, oocitų arba embrionų surinkimo dienos nebuvo patvirtinta nė vieno gumbelinės protrūkio; iii) gyvūnai donorai buvo kliniškai patikrinti likus ne mažiau kaip 28 dienoms iki surinkimo dienos, buvo tikrinami visą rinkimo laikotarpį ir nebuvo nustatyta jokių klinikinių gumbelinės simptomų; b) bet kurią paskirties vietą, esančią kitoje kitos valstybės narės I arba II skiepijimo zonoje, jeigu įvykdytos ne tik a punkte nustatytos, bet ir visos šios sąlygos: i) gyvūnai donorai buvo ištirti atliekant polimerazės grandininės reakcijos (PGR) tyrimą gumbelinei nustatyti, naudojant kraujo mėginius, kurie buvo paimti pradėjus rinkti spermą, o vėliau buvo imami ne rečiau kaip kas 14 dienų visą spermos rinkimo laikotarpį arba kurie buvo paimti embrionų ir oocitų rinkimo dieną, ir gauti neigiami rezultatai; ii) sperma buvo ištirta atliekant PGR tyrimą gumbelinei nustatyti ir gauti neigiami rezultatai; c) bet kurią paskirties vietą, esančią toje pačioje arba kitoje valstybėje narėje arba, jei tai I skiepijimo zona, į trečiąją šalį, jeigu gyvūnai donorai atitinka ne tik a punkte nustatytas sąlygas, bet ir visas kitas atitin­ kamas gyvūnų sveikatos garantijas, pagrįstas teigiamu tokio išsiuntimo poveikio ir priemonių, skirtų užkirsti kelią gumbelinės plitimui, kurias prieš tokios spermos, oocitų arba embrionų išsiuntimą nustatė kilmės valstybės narės kompetentinga institucija ir patvirtino valstybių narių, kurių teritorija kertama, ir paskirties valstybių narių kompetentingos institucijos, rizikos vertinimo rezultatu.
3.4.2.
Galvijų spermos, oocitų ir embrionų siuntas, gali būti leidžiama vežti iš patvirtintų genetinės medžiagos produktų ūkių arba kitų ūkių, esančių II skiepijimo zonoje, į bet kurią paskirties vietą, esančią kitoje tos pačios valstybės narės II skiepijimo zonoje. 3.5.
Neperdirbtų šalutinių gyvūninių produktų, gautų iš galvijų, siuntų išvežimas iš I skiepijimo zonos: neperdirbtų šalutinių gyvūninių produktų, gautų iš galvijų, siuntas iš I skiepijimo zonoje esančių ūkių gali būti leidžiama vežti į: a) bet kurią paskirties vietą, esančią toje pačioje valstybėje narėje, arba bet kurią paskirties vietą, esančią I arba II skiepijimo zonoje kitoje valstybėje narėje; b) kai vežamos kailių ir odų siuntos – bet kurią paskirties vietą, esančią bet kurioje tos pačios ar kitos valstybės narės arba trečiosios šalies teritorijoje, jeigu įvykdyta viena iš šių sąlygų: i) apdoroti kailiai ir odos buvo apdoroti vienu iš būdų, nurodytų Komisijos reglamento (ES) Nr. 142/2011 (1) I priedo 28 punkto b–e papunkčiuose, arba ii) apdoroti kailiai ir odos buvo apdoroti vienu iš būdų, nurodytų Europos Parlamento ir Tarybos reglamento (EB) Nr. 853/2004 (2) III priedo XIV skirsnio I skyriaus 4 punkto b papunkčio ii dalyje, ir buvo imtasi visų atsargumo priemonių, kad po apdorojimo būtų išvengta pakartotinio užkrėtimo patogenais.
(1) 2011 m. vasario 25 d.
Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
(2) 2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninių maisto produktų higienos reikalavimus (OL L 139, 2004 4 30, p. 55).